procesaur/Wiki.mk huggingface dataset:
529 Прециоса

529 Прециоса — астероид од главниот појас. Откриен од страна на Макс Волф на 20 март 1904 година.
Станува збор за член на подвижното Еосово семејство на астероиди кои се настанати како резултат на судир и распад на едно тело.
Името е според лик од едно од делата на Мигел де Сервантес.
Таурин

Тауринот е органска киселина која е широко распространета во животинските ткива. Тој е една од главните составни компоненти на жолчката.
1 Откривање и етимологија
Тауринот е наречен според латинскиот збор ''taurus'' (когнат на грчкиот збор ταῦρος) што знчачи бик или вол, бидејќи за првпат бил изолиран од волова жолчка во 1827 година од страна на германските научници Фридрих Тидеман и Леополд Гмелин.
Опозиција (политика)

Опозиција (|oppositio — спротивставеност) — израз со кој во политиката се означуваат поединци, групи и организации кои од политички или идеолошки причини се спротивставени на поединци, групи и организации кои претставуваат власт, односно режим во некоја држава. Степенот на спротивставеност варира во зависност од политичките услови - на пример во авторитарните системи опозицијата е репресирана, додека во либералните е посакувана.
553 Кундри

553 Кундри — астероид од главниот појас. Откриен од страна на Макс Волф на 27 декември 1904 година.<sup></sup>Астероидот е од спектрален тип S и припаѓа на Флориното семејство на астероиди. Неговиот вртежен период изнесува 12,605 часа.<sup></sup>
Димеркапрол

Димеркапрол е соединение кое било создадено од страна на британски биохемичари од Универзитетот Оксфорд за време на Втората светска војна. Бил развиен тајно, како противотров за луизитот, боен отров кој содржи арсен. Денес, се користи во медицината за третман на труења со арсен, жива, злато, олово, антимон и други токсични метали.
550 Сента

550 Сента — астероид од главниот појас. Откриен од страна на Макс Волф на 16 ноември 1904 година.
Фотометриските набљудувања на овој астероид направени од опсерваторијата во Торино Италија во период од 1990–1991 година се употребени за определување на вртежиот перид од 20,555 ± 0,01 часа.
565 Марбахија

565 Марбахија — астероид од главниот појас. Откриен од страна на Макс Волф на 9 мај 1905 година. Наречен е според германскиот град Марбах кој се наоѓа на реката Некар, родното место на писателот Фридрих Шилер.
557 Виолета

557 Виолета — астероид од главниот појас. Откриен од страна на Макс Волф на 26 јануари 1905 година.
Фотометриските набљудувања направени во 2008 година при опсерваторијата Меса е добиена светлинска крива со период од 5,0887 ± 0,0001 часа и промена на светлинската величина од 0,25 ± 0,03.
577 Реја

577 Реја — астероид од главниот појас. Откриен од страна на Макс Волф на 20 октомври 1905 година. Наречен е по Реја, една од титаните во старогрчката митологија.
Не станува збор за Сатурновата месечина Реја.
574 Реџинилд

574 Реџинилд — астероид од главниот појас. Откриен од страна на Макс Волф на 19 септември 1905 година.
Фотометриските набљудувања на астероидот од опсерваторијата Орган Меса во периодот на 2010 година дале светлинска крива со период од 14,339 ± 0,001 часови и промена на светлината од 0,17 ± 0,02. Светлинската крива има три неднакви минимуми и максимуми по вртежен циклус.
562 Салома

562 Салома — астероид од главниот појас. Откриен од страна на Макс Волф на 3 април 1905 година. Наречен е по лик од новиот завет, Салома, ќерката на Иродиада.
Станува збор за член на Еосовото семејство на астероиди кои најверојатно се формирале како резлутат на судирите и распадот на еден поголем објект.
580 Селена

580 Селена — астероид од главниот појас. Откриен од страна на Макс Волф на 17 декември 1905 година. Името Селена потекнува од старогрчката божица на Месечината.
Ова тело кружи околу Сонцето скоро на средина меѓу орбитите на Марс и Јупитер. Орбиталното занесување е малку помало од она на Марс. Спорд податоците добиени од светлинската крива, Селена има вртежен период од 0,3947±0,0004 денови, или нешто под 9.5 часа. За време на секоја ротација, привидната величина се менува за 0,27. Приближниот пречник на овој астероид изнесува 46 км. (некои извори тврдат дека изнесува и 56 км.) Албедото е околу 7%, и е споредливо со она на Земјината Месечина.
1 Наводи
573 Реха

573 Реха — астероид од главниот појас. Откриен од страна на Макс Волф на 19 септември 1905 година, бил именуван според лик од Лесинговата претстава ''Нејтан мудриот''.
Фотометриските набљудувања од опсерваторијата во Колорадо спрингс, Колорадо од 2001–2006 година искористени за образување на светлинска крива за овој објект. Астероидот имал вртежен период од 7,15 ± 0,01 часови и промена на светлинската величина од 0,20 ± 0,02.
Станува збор за член на Еосовото семејство на астероиди кои настанале како рззултат на судири и распад на еден поголем објект.
575 Рената

575 Рената — астероид од главниот појас. Откриен од страна на Макс Волф на 19 септември 1905 година.
Фотометриските набљудувања од Палмеровата опсерваторија во Колорадо спрингс, Колорадо во 1999 година се искористени за образување на светлинска крива. Астероидот има вртежен период од 3,676 ± 0,002 часа и промена на светлинската величина од 0,15 ± 0,01.
Станува збор за член на Марииното семејство на астероиди кои најверојатно се создале при судирите и распадот на еден поголем објект.
605 Живизија

605 Живизија — астероид од главниот појас. Откриен од страна на Макс Волф на 27 август 1906 година. Наречен е според општината Живизи, родното место на Камил Фламарион.
Фотометриските набљудувања од опсерваторијата во Колорадо Спрингс, Колорадо во 1999 се искористени за образување на светлинска крива. Астероидот има вртежен период од 15,93 ± 0,02 часа и промена на светлнската величина од 0,25 ± 0,01.
Вриксум

Вриксум (|Wrixum; фериншки: ''Wraksem'') — општина на островот Фер, во округот Северна Фризија, во Шлезвиг-Холштајн, Германија.
1 Географија и сообраќај
Вриксум е една од единаесетте општини на Фер и се наоѓа на самата граница со единствениот град на островот, Вик на Фер. Местото поседува добра автобуска поврзаност и неколку места за изнајмување велосипеди.
2 Збратимени општини
Вриксум е збратимен со Ауб во Долна Франконија од 1998 година.
3 Знаменитости
Знаменитоста на Вриксум е ветерницата, која била изградена во 1851 година.
588 Ахил

588 Ахил — првиот тројански астероид откриен на 22 февруари 1906 година осд страна на германскиот астроном Макс Волф. Наречен е по ликот Ахил, измислен херој од ''Илијада''. Тој е во орбита во Лагранжова точка при системот Сонце–Јупитер. Кога биле откриени неколку такви астероиди, се воспостаило правило дека точката се „тројански астероиди (грци)“, додека пак оние во точката се „тројански астероиди (тројанци)“, но не пред секоја група од астероиди да има свои „шпиони“ (624 Хектор кај грците и 617 Патрокле кај тројанците.
Засновајќи се на податоците од IRAS, Ахил има пречник од 135 км и е 6 по големина тројански астероид.
Фотометриските набљудувања на овој астероид во периодот на 1994 гдина се искористени за образување на светлинска крива со која е определен вртежниот период од 7,32 ± 0,02 часа со промнлива светлинска величина 0,31 ± 0,01. Овој резултат бил во согласност со претходните резултати.
532 Херкулина

532 Херкулина — астероид од главниот појас со пречник од 225 км.
1 Откривање
Астероидот бил откриен на 20 април 1904 година, од Макс Волф во Хајделберг, и е заведен под привременото име 1904 NY. Потеклото на неговото име е непознато, можно е да е именуван по митолошкиот лик Херкул, или по некоја непозната жена од то период. Поголемиот број од астероидите откриени од страна на Волф во овој период се наречени по ликови од опери, но доколку ова име е иведено од опера, досега не е пронајден таков запис.
2 Физички својства
Херкулина е еден од поголемите членови на главниот астероиден појас. Се смета дека е еден од првите 20 по големина астероиди, но поголемиот број на точни димензии на поголемите астероиди не се сè уште определени. Моменталната проценка на неговата маса го сместува меѓу првите 10.
Забележителен е по своите сложени светлински криви, поради кои е тешко да се определи обликот и вртежот. Збир од набљудувања со помош на точкеста интерферометрија од 1982 година довеле до создавање на преоден модел за Херкулина како тридимензионален објект, најверојатно со димензии 260 на 220 на 215 км. Анализата на податоците од 1985 година покажало дека се работи за несферен облик со една светла точка, додека пак фотометриските мерења од 1987 година покажале дека објектот е сферичен со две темни точки, што пак било негирано со топлинското испитување од 1988 година. Во доцните 1980-ти, општиот прифатен модел било дека станува збор за триосен објект големо албеди или пак топографски одлики.
Неодамнешното фотометриско моделирање на податоците покажале дека Херкулина не е сферичен објект, туку коцкест облик кој во една анализа е опишан дека наликува на „тостер“. Оваа анализа покажала постоење на поголеми кратери, како кај 253 Матилда, но без поголеми промени на албедото. Приближните односи на оските биле 1:1.1:1.3, во согласност со претходните модели но малку поиздолжени.
3 Сателити
Разгледувајќи ги недоследностите при прикривањето околу ѕвездата SAO 120774 во 1978 година, Херкулина станала првиот астероид за кој е потврдено присуството на астероидна месечина, земајќи ја предвид големината на пречникот од 216 км забележана е месечина со пречник од 45 км како орбитира на растојание од околу 1.000 км. Сепак, внимателното испитување спроведено во 1993 година, со употреба на телескопт Хабл, не успеале да го откријат вториот објект.
Широко пространство

„Широко пространство“ (англиски: ''The Great Outdoors'') е американски филм од 1988 година, во режија на Хауард Дач. Главните улоги ги толкуваат: Ден Ајкројд и Џон Кенди.
1 Содржина
Чет (го игра Кенди) е семеен човек од Чикаго, кој го носи семејството на одмор крај едно езеро. Иако сопругата и децата не се многу расположени за одморот, Чет има големи надежи за одморот. Меѓутоа, тие се распрснуваат кога неговиот омразен шура Роман Крег (го игра Ајкројд) ќе налета со своето снобовско семејство.
Две недели за заљубување

Две недели за заљубување (англиски: ''Two Weeks Notice'') е американско-австралиски филм од 2002 година, во режија на Марк Лоренс, кој е автор и на сценариото. Главните улоги ги толкуваат: Хју Грант, Сандра Булок, Алиша Вит, Дејна Ајви и Роберт Клаин.
1 Содржина
Филмот е приказна за Луси Клесон (ја игра Булок), која е извонредна, но невротична адвокатка и за нејзиниот богат и шармантен клиент Џорџ Вејд (го игра Грант). Односот на Џорџ кон Луси повеќе наликува на однос кон дадилка, отколку на однос кон адвокатка. И покрај одличната заработка, Луси решава да го напушти Џорџ и му дава отказ. Кога ќе сфати колку многу му значии таа, Џорџ се труди по секоја цена да ја врати Луси назад.
659 Нестор

659 Нестор — јупитеров тројански астероид во орбита околу Сонцето. Заедно со останатите Јупитерови тројанци во тројански астероиди (грци), орбитира по патеката на Јупитер, околу 60 степени пред планетата.
Фотомериските набљудувања на овој астерод во периодот на 1995 година се искористени за добивање на светлинска крива со која е одреден вртежен период од 15,98 ± 0,03 часа и променлива светлинска величина 0,31 ± 0,01.
На 30 јуни 2006 година прикрила околу TYC 6854-00630. Периодот на исчезнувањето од (9,52 секунди) дава пречник од 109 км.
683 Ланција

683 Ланција— астероид од главниот појас. Откриен од страна на Макс Волф на 23 јули 1909 година. и наречен е според печурката Ланција. Фотометриските набљудувања од 2003 година при опсерваторијата во Ранчо Кукамонга, Калифорнија определиле вртежен период од 8,63 ± 0,005 часа. Светлинската крива укажува на променлива светлинска величина од 0,15 ± 0,04.
НАбљудувањата од последните две прикривања на 18 и 22 декември 2010 се искористени за определување на пречникот кој изнесува 122.5 км и албедо од 0,0705 што е карактеристично за јаглеродни астероиди (C-група).
Аргумент на перихелот

Аргумент на перихелот (наречен и аргумент на периапсидата или перицентарот, симб. ''ω'') — еден од елементите на тело во орбита. Поконкретно, ''ω'' е аголот од искачувачкиот агол на телото во однос на неговиот перицентар, изразен во правец на движење. Кај поединечните видови на орбити, наместо „перицентар“ се користат други поими: „перихел“ кај хелиоцентричните, „перигеј“ кај геоцентричните, „периастрон“ кај орбитите околу ѕвездите.
Аргумент на перицентарот 0° значи дека телото во орбита околу друго тело ќе дојде најблиску до него во истиот момент кога ќе ја пресече појдовната рамнина од југ кон север. Аргумент на перицентароот 90° значи дека телого во орбита ќе го достигне перицентарот во најсеверната точка на оддалеченост од појдовната рамнина.
Ако аргументот на перицентарот го собереме со должината на искачувачкиот јазол ја добиваме должината на перицентарот. Меѓутоа, кога станува збор за двојни ѕвезди и вонсончеви планети, поимите „должина на перицентарот“ или „должина на периастронот“ често се користат синонимно со „аргумент на перицентарот“.
1 Пресметка
Во астродинамиката, аргументот на перицентарот ''ω'' може да се пресмета вака:
:<math> \omega = \arccos { {\mathbf{n} \cdot \mathbf{e \over { \mathbf{\left |n \right |} \mathbf{\left |e \right |} </math>:(if <math>e_z < 0\,</math> then <math>\omega = 2 \pi - \omega\,</math>)
каде:
*<math> \mathbf{n} </math> е вектор насочен код искачувачкиот јазол (т.е. делот ''z'' од <math> \mathbf{n} </math> е еднаков на нула),
*<math> \mathbf{e } </math> е векторот на отстапувањето (вектор насочен кон перицентарот).
Кај екваторските орбити (кои немаат искачувачки јазол), аргументот е строго неопределен. Меѓутоа, ако земеме дека ''Ω'' е 0, тогаш вредноста на ''ω'' следи од дводимензионалниот случај:
:<math> \omega = \arctan2({e_y}, {e_x})</math>:(ако орбитата е надесна (т.е. <math> ( \mathbf{r} \times \mathbf{v} )_z < 0</math>), тогаш <math>\omega = 2 \pi - \omega\,</math>)
каде:
*<math> e_x\,</math> и <math> e_y\,</math> се деловите ''x'' и ''y'' од векторот на отстапување <math> \mathbf{e }.\,</math>
Кај кружните орбити, се зема дека перицентарот е сместен во искачувачкиот јазол, па така ''ω''=0.
2 Поврзано
*Орбитални елементи
*Јазол (астрономија)
*Астродинамика
Константин (филм)

Константин (англиски: ''Constantine'') — американско-германски филм од 2005 година, во режија на Френсис Лоренс. Главните улоги ги толкуваат: Кијану Ривс, Рејчел Вајз и Тилда Свинтон.
1 Содржина
Џон Константин (го игра Ривс) го поминал патот до пеколот и назад. Тој е роден со посебна дарба да распознава полуангели и демони кои живеат на Земјата во човечки облик. Како млад, тој извршил самоубиство и знае дека по смртта ќе оди во пеколот. Воскреснат против својата волја, Константин е вратен во светот на живите и скита низ Земјата, надевајќи се дека поради своите добри дела ќе оди во рајот. Нему му приоѓа детективот Ангела Додсон (ја игра Вајз) која бара помош од него за да докаже дека смртта на нејзината сестра-близначка не било самоубиство. Истражувајќи ја нејзината смрт, тој дознава дека демоните сакаат да навлезат во човечкиот свет и во борбата против нив, тој директно се соочува со Сатаната.
Светлината од минатото

Светлината од минатото (англиски: ''Everything is Illuminated'') е американски филм од 2005 година, во режија на Лив Шрејбер. Главните улоги ги толкуваат: Илајџа Вуд и Јуџин Хаз.
1 Содржина
Џонатан (го игра Вуд) е млад човек ја бара жената која го спасила неговиот дедо во едно мало гратче во Украина, уништено од нацистите. Тој има само фотографија и слика од селото. Во Одеса, тој изнајмува туристички водич и заедно со него и неговиот внук Алекс (го игра Хаз), во еден стар автомобил, тргнува да го бара селото. Неговото патување да ја открие семејната историја се претвора во смеса од бројни откровенија - значењето на семејното наследство, Холокаустот, природата на тајните, значењето на пријателството и љубовта.
Ноќи исполнети со буги

Ноќи исполнети со буги (англиски: ''Boogie Nights'') е американски филм од 1997 година, во режија на Пол Томас Андерсон, кој е автор и на сценариото. Главните улоги ги толкуваат: Марк Волберг, Џулиен Мур и Берт Рејнолдс.
1 Содржина
Џек Хорнер е режисер на филмови за возрасни. Во 1977 година, тој го забележува згодниот необразован тинејџер Еди Адамс, кој наскоро ќе го смени името во Дирк Диглер и ќе стане голема порно-ѕвезда. Но, славата и дрогата му создаваат проблеми на Еди во односите со околината.
Снегот паѓа на чемпресите

Снегот паѓа на чемпресите (англиски: ''Snow Falling on Cedars'') е американски филм од 1999 година, во режија на Скот Хикс. Главните улоги ги толкуваат: Итан Хоук и Макс фон Сидов.
1 Содржина
Девет години по бомбардирањето на Перл Харбор, едно мало американско гратче мака мачи со застарените прописи против Американците со азиско потекло. Еден Американец со јапонско потекло, Казуо Мијамото, е обвинет за убиство откако рибарот Карл ќе се удави во студеното море. Карл е најден мртов недалеку од брегот на државата Вашингтон, удавен во својата рибарска мрежа, но со повреди на главата. Локалниот новинар Ишмаел (го игра Хоук) има информации со кои Казуо може да биде ослободен од обвиненијата, но во тоа го спречува неговата љубов кон жената на Казуо.
Витзум

Витзум (|Witsum; |Vitsum; фериншки: ''Wiisem'') — општина на островот Фер, во округот Северна Фризија, во Шлезвиг-Холштајн, Германија.
1 Географија
Витзум е најмалото село на Фер. Од тука може да се видат хализите и островот Амрум. Многу морски птици го користат потокот „Годел“, единствената „река“ на Фер, за ловење.
Ридот наречен „Зилверт“ (''Sylvert'') се наоѓа во западниот дел на општината. Во областа постои изрека дека „Што е Монт Еверест за светот, тоа е Зилверт за нашиот сакан остров“.
2 Историја
Витзум бил првпат споменат во 1509 година. Како дел од Вестерланд Фер, припаѓал на кралската енклава на Данска и така бил директен дел од данската круна, додека Остерланд Фер припаѓал на Војводството Шлезвиг. Кога Данска го загубила Шлезвиг од Прусија во Втората шлезвишка војна, Витзум станал дел од Шлезвиг-Холштајн.
Витзум и соседното село Утерзум биле единствените општини во втората зона на Шлезвишкиот референдум кои гласале за Данска во 1920 година; но, бидејќи обете не биле сместени на границата, обете останале во Германија.
3 Политика
Со помалку од 70 жители, Витзум има општински пленум, на кој учествуваат сите жители.
4 Сообраќај
Покраинскиот пат кој го поврзува Вик на Фер со Утерзум поминува низ Витзум. Редовна автобуска линија го опслужува селото.
5 Економија
Туризмот е главен извор на приходот за Витзум.
Модулација

Модулацијата — процес во кој информацискиот сигнал менува друг сигнал со повисока честота, таканаречен носител, за да се овозможи пренос на информацијата.
Носителот или носечката честота обично е синусоиден бран генериран во осцилатор. И носителот и информацискиот сигнал се воведуваат во модулаторот, и тука информацискиот сигнал на некој начин го менува носителот. Модулираниот носител тогаш е засилен и испратен во систем за пренос (антена или кабел).
Во приемникот се прима модулираниот сигнал кој потоа е засилен и обработен. Се праќа во демодулаторот на чиј излез се добива оригиналниот информациски сигнал.
1 Можни облици на модулација
Да го разгледаме математичкиот израз за синусоидниот бран:
v = Vp sin(2πft+θ) или
v = Vp sin(ωt+θ)
каде
* v = моментална вредност на синусоидниот напон
* Vp = врвна вредност на синусоидниот напон
* f = честота (Hz)
* ωt = 2πft = аголна брзина
* t = време (s)
* ω = 2πf = аголот во радијани
* θ = фазен агол
Од ова може да видиме дека постојат три начини на модулација, зависно од тоа на кој начин се менува носителот. Тоа се амплитудна, честотна и фазна модулација.
2 Амплитудна модулација
Кај амплитудната модулација (АМ), информацискиот сигнал ја менува амплитудата на носителот, додека честотата останува постојана. Комерцијалните радио-станици на долги, средни и кратки бранови главно користат амплитудна модулација. Тоа е најстариот начин на модулација.
3 Честотна модулација
Честотната модулација (ФМ) ја менува честотата на носителот во одреден опсег, додека неговата амплитуда останува константна. Комерцијалните радио-станици кои работат во опсегот на ултракратки бранови (УКБ) користат честотна модулација. Се користи и за пренос на звук во телевизиски систем.
4 Фазна модулација
Фазната модулација ја менува фазата на носечката честота, а притоа прави и честотна модулација на носителот. Заради тоа модулираниот сигнал е сличен на честотно модулираниот сигнал. Честотната и фазната модулација се форми на аголна модулација (англ. angle modulation).
5 Погледај и
* Демодулација
Алкерзум

Алкерзум (|Alkersum; фериншки: ''Aalkersem''; |Alkersum) — општина на островот Фер, во округот Северна Фризија, во Шлезвиг-Холштајн, Германија.
1 Географија
Алкерзум се наоѓа во средиштето на островот Фер.
2 Историја
Првите населби во областа се појавиле во железното доба.
3 Економија
Неколку претпријатија се наоѓаат во предградијата на селото. Исто така, туризмот и коњичките ранчови се важни дејности.
4 Култура
Во август 2009 година, Уметничката галерија на Западниот брег (''Museum Kunst der Westküste'') била отворена во Алкерзум. Прикажува уметнички дела со фокус на Северното Море и неговиот брег. Поседува дела на познати сликари, како Едвард Мунк, Емил Нолде, Макс Либерман и други.
5 Познати луѓе
* Фредерик Паулсен (1909–1997) — основач на ''Ferring Pharmaceuticals''
Должина на искачувачкиот јазол

Должина на искачувачкио јазол (☊ или Ω) — еден од орбиталните елементи кои ја одредуваат орбитата на еден објект во вселената. Претставува аголот помеѓу појдовна насока, наречена ''почеток на должината'' и насоката на искачувачкиот јазол изразен на појдовна рамнина. Најчесто појдовни рамнини и почетоци должината се следниве:
* кај околуземска орбита, Земјината екваторска рамнина како појдовна рамина, и пролетната точка како почеток на должината. Во овој случај, должината се нарекува и ректасцензија на искачувачкиот јазол. Аголот се мери кон исток (или, ако се гледа од север, налево) од пролетната точка до јазолот.* кај околусончева орбита, еклиптиката е појдовна рамнина, а почетокот е во пролетната точка. Овој агол се мери налево (гледан од северот на еклиптиката) од пролетната точка до јазолот.* кај орбита вон Сончевиот Систем, рамнината која минува низ главната нормала на права што минва низ набудувачот и главната (наречена ''рамнина на небото'') како појдовна рамнина, и на северот на јазолот, т.е. правоаголната проекција на насоката од набљудувачот кон северниот небесен пол на рамнината на небото,како почеток на должината. Аголот се мери кон исток (или, гледано од набљудувачот, налево) од северот на јазолот.<sup>, pp. 40, 72, 137; </sup>
Во случај на двојна ѕвезда позната само од визуелни набљудувања, не е возможно да се утврди кој јазол е искачувачки, а кој симнувачки. Во овој случај, орбиталниот параметар кој се заведува е должината на јазолот (Ω), кој е должината на оној јазол кој има должина меѓу 0 у 180 степени.<sup>, стр. 72.</sup>
1 Пресметка од состојбен вектор
Во астродинамиката, должината на искачувачкиот јазол може да се добие од векторот на специфичниот релативен момент на импулсот ''h'' на следниов начин:
:<math> \mathbf{n} = \mathbf{k} \times \mathbf{h} = (-h_y, h_x, 0)</math>:<math> \Omega =\arccos { {n_x} \over { \mathbf{\left |n \right |}\ \ (n_y\ge 0);</math>:<math>\Omega =2\pi - \arccos { {n_x} \over { \mathbf{\left |n \right |}\ \ (n_y<0).</math>
Тука, ''n''=<''n''<sub>x</sub>, ''n''<sub>y</sub>, ''n''<sub>z</sub>> е вектор насочен кон искачувачкиот јазол. За појдовна рамнина се зема ''xy''-рамнината, а за почеток на должината се зема позитивната ''x''-оска. ''k'' е единичниот вектор (0, 0, 1), кој е векторот нормален на појдовната ''xy''-рамнина.
Кај ненаклонетите орбити (со наклон нула), Ω останува незададено. За потреби на пресметка се зема дека има вредност нула, т.е. искачувачкиот јазол се става во појдовната насока, што е истоветно како кога ''n'' би бил насочен кон позитивната ''x''-оска.
2 Поврзано
* Орбитални елементи
* Рамноденица
* Јазол (астрономија)
3 Наводи
ru:Кеплеровы элементы орбиты#Долгота восходящего узла
Дунзум

Дунзум (|Dunsum; фериншки: ''Dunsem'') — општина на островот Фер, во округот Северна Фризија, во Шлезвиг-Холштајн, Германија. Составена е од местата Грос и Клајн Дунзум.
1 Географија и сообраќај
Од Дунзум постојат патеки низ блатата до соседниот остров Амрум при ниска плима. Амрум и Зилт може да се видат од тука.
Автобуските линии го поврзуваат Дунзум со другите села на островот и градот Вик на Фер.
2 Историја
Името означува „населба на Дун“.
Во и век, китоловството била важна гранка на Фер. Пописот во 1787 година покажал дека Дунзум имал 147 жители, од кои 40 биле поморци.
Како дел од Вестерланд Фер, Дунзум припаѓал на кралската енклава на Данска и така бил директен дел на данската круна, додека Остерланд Фер припаѓал на Војводството Шлезвиг. Данска го изгубила Шлезвиг од Прусија при Втората шлезвишка војна, Дунзум станал дел од Шлезвиг-Холштајн.
Богумил Швјела

Богумил Швјела (|Bogumił Šwjela; |Gotthold Schwela; во Скрјарбошч кај Дрјовк — во ) — познат долнолужички протестантски свештеник, јазичар, публицист и долгогодишен претседател на Матица Српска и еден од основачите на Домовина. Богумил Швјела бил син на Кито Швјела.
1 Публикации
* Lehrbuch der niederwendischen Sprache. Teil 1: Grammatik. Heidelberg 1906; Teil 2: Übungsbuch. Chośebuz 1911.
* Kurzes Lehrbuch der Oberwendischen Sprache. Budyšyn 1913
* Evangelska wera mjes Sslowjanami. Budyšyn 1915.
* Vergleichende Grammatik der ober- und niedersorbischen Sprache. Budyšyn 1926
* Das Wendentum in der Niederlausitz und im Spreewald. Budyšyn 1929
* Serbske praeposicyje. Pó hugronach z ludowych hust hobźěłane a zestajane. W: Casopis Maśice Serbskeje 1933/34.
* Deutsch-niedersorbisches Taschenwörterbuch. Budyšyn 1953.
* Die Flurnamen des Kreise Cottbus. (= Deutsche Akademie der Wissenschaften zu Berlin. Veröffentlichungen des Instituts für Slawistik.17). Barliń 1958.
Боргзум

Боргзум (|Borgsum; фериншки: ''Borigsem'') — општина на островот Фер, во округот Северна Фризија, во Шлезвиг-Холштајн, Германија.
1 Историја
Името означува „населба на замокот“. Замокот се нарекува Лембексбург (''Lembecksburg''), кој всушност претставува средновековен прстенест ѕид со пречник од 95 метри и височина од десет метри. Според старите верувања бил изграден во век како упориште против Викинзите и е именувано по витезот Клаус Лембек, кој наводно живеел тука како претставник на кралот Валдемар IV од Данска во век. Сепак, по прекршувањето на неговата феудална заклета, Лембек бил обесен од кралот. Некои го оспоруваат фактот дека Лембек некогаш стапнал на островот. Археолошките пронајдоци на островот Зилт кон крајот на 1970-тите навестуваат дека Лембексбург и слични објекти на Зилт потекнуваат од времето на Римското Царство.
Во 1991 година била изградена ветерница на местото на старата ветерница. Денес, Боргзум има околу 350 жители.
2 Економија
Боргзум главно се занимава со земјоделство и туризам. Дополнително постојат неколку занаетчии.
Мидлум (Фер)

Мидлум (|Midlum; фериншки: ''Madlem'') — општина на островот Фер, во округот Северна Фризија, во Шлезвиг-Холштајн, Германија.
1 Историја
Името се изведува од тоа што селото се наоѓа во средиштето на островот. Во исто време се наоѓал на раскрсница на двата историски главни пата, кои поминувале низ Фер во насока север-југ. Името „Мидлум“ е првпат забележано во 1462 година.
Дури и денес постои традиција во Мидлум да се оди до морската брана на пролет и да се припрема оброк. Оваа навика потекнува од времето кога овците на селото биле носени таму да го поминуваат летото. Традиционално, децата им помагаат на овчарите и потоа им биле давани кнедли.
2 Политика
До 2006 година, Мидлум бил седиште на општинската заедница Фер-Ланд.
3 Економија
Туризмот е важен приходен фактор за селото.
4 Образование
Мидлум има основно училиште за источниот дел на Фер и градинка.
Љубов (филм од 2012)

„''Љубов''“ (француски: ''Amour'') — француско-германско-австриски филм од 2012 година, во режија на Михаел Ханеке, кој е автор и на сценариото. Главните улоги ги толкуваат: Жан-Луј Трентињан, Емануел Рива и Изабел Ипер. Филмот е добитник на 84 награди, а имал уште 74 номинации. Од поважните награди што ги освоил филмот, треба да се издвојат: „Златна палма“ на Канскиот филмски фестивал во 2012 година; четирите „Европски филмски награди“ во 2012 година (за најдобар филм, режисер, машка и женска главна улога); „Златен глобус“ и „Оскар“ во 2013 година, во категоријата „најдобар странски филм“ и наградите на БАФТА за најдобар странски филм и за најдобра женска главна улога.
1 Содржина
Филмот е приказна за стар брачен пар, Жорж (го игра Трентињан) и Ана (ја игра Рива), кои се поранешни професори по музика. Еднаш, додека појадуваат, Ана доживува краткотраен мозочен удар. По некое време, нејзината состојба се влошува драматично и таа останува неподвижна. Тоа го усложнува секојдневниот живот на Жорж, кој мора да се грижи не само за својата жена, туку и за вообичаените секојдневни практични работи. По веста за болеста на Ана, нив ги посетува ќерката Ева (ја игра Ипер), која живее во странство и поради долгогодишната оддалеченост не е блиска со својот татко. На крајот, кога Ана станува еден вид жив мртовец и кога нејзиниот живот повеќе нема никаква смисла, Жорж одлучува да го преземе решавачкиот чекор и ја задушува сопругата со перницата.
Нови Цасник

Нови Цасник е единствениот неделник на долнолужички јазик, кој го издава Народната издавачка куќа Домовина во Котбус. Весникот излегувал како прилог на горнолужичкиот весник Нова доба, за подоцна да прерасне во независен весник. Шефредактори биле Вилхелм Бјеро и Хорст Адам, додека денес шефредактор е Грегож Вјечорек.
Ниблум

Ниблум (|Nieblum; фериншки: ''Njiblem'') — општина на островот Фер, во округот Северна Фризија, во Шлезвиг-Холштајн, Германија.
1 Географија
Ниблум се наоѓа на јужниот брег на Фер, на околу половина пат помеѓу источниот и западниот крај на островот. До селото Ниблум, во рамките на општината, се наоѓа селото Готинг. Во Готинг постојат карпи високи неколку метри.
2 Историја
Многу од старите фризиски куќи припаѓале на морските капетани, кои направиле богатство како китоловци на холандските бродови. Тоа било тешка и опасна работа, која одзела многу животи. Гробниците во гробиштата на црквата Св. Јован, т.н. „Фризиска катедрала“, во селото сведочат за ова. Црквата била изградена во век и е најголема од трите цркви на Фер.
3 Култура и знаменитости
Главна знаменитост во Ниблум е црквата Св. Јован со нејзините историски зачувани гробишта. Исто така, погледот на Ниблум со неговите сламени куќи и многуте дрвја е пријатен.
4 Познати луѓе
* Јенс Јакоб Ешелс (1757-1842) — поморец
Ефенум

Ефенум (|Oevenum; фериншки: ''Ööwenem''; |Øvenum) — општина на островот Фер, во округот Северна Фризија, во Шлезвиг-Холштајн, Германија.
1 Историја
Во 1796 година, 23 куќи во соседното село Ниблум биле уништени од пожар. Подоцна било поставено ѕвоно над училиштето во Ефенум за да ги предупредува луѓето во случај на пожар. Ѕвоното ѕвонело наутро и напладне и било користено како предупредување при бури. Во 1882 година, првите млади противпожарникари биле регрутирани во Ефенум. Така, младинската противпожарна служба во Ефенум се смета дека е најстара од таков вид во Европа.
Кон крајот на Француско-пруската војна во 1871 година бил посаден даб во Ефенум за да се прослави подоцнежниот мир.
2 Музеј
Во поранешниот амбар бил основан музеј каде можат да се видат документи и земјоделскиот развој на Фер. Исто така, прикажани се предмети за поморството, изградбата на браните и островот Фер.
3 Економија
Туризмот е важен извор на приход за Ефенум.
Ото Вајнингер

Ото Вајнингер (''Otto Weininger'') (3 април 1880 - 4 октомври 1903 г.) е австриски филозоф. Во 1903 година ја има објавено книгата ''Geschlecht und Charakter'' (''Пол и карактер''), која стекнала голема популарност по неговото самоубиство на 23 години. Денес Вајнингер се смета за мизогин и антисемитистички автор, иако на времето Лудвиг Витгенштајн и Аугуст Стриндберг го сметале за вистински гениј.
1 Пол и карактер
Книгата ''Пол и карактер'' расправа дека луѓето се составени од мешавина на машка и женска супстанција и се обидува научно да ги докаже овие ставови. Машкиот аспект е активен, продуктивен, свесен и морален/логичен, додека женскиот аспект е пасивен, непродуктивен, несвесен и неморален/нелогичен. Вајнингер расправа дека еманципацијата е возможна само за „маскулините“ жеени, т.е. за некои лезбејки, и дека женскиот живот е обземен од сексуалната функција: од самиот сексуален чин, како проституција и од производот на тој сексуален чин, мајчинството. Спротивно на тоа, должноста на машкото, или на машкиот аспект на личноста, е да се обидува да стане гениј и да се откаже од сексуалноста во име на апстрактната љубов кон Бог, кој го наоѓа во самиот себеси.
Голем дел од оваа книга е посветен на природата на генијот. Вајнингер расправа дека нема такво нешто како личност која има гениј, да речеме за математика или музика, туку дека постои само универзален гениј, во кој постои сè и сè има смисла. Тој заклучува дека ваквиот генеј веројатно е просутен во сите луѓе во некој степен.
Во едно поглавје вајнингер, кој и самиот е Евреин преобратен во христијанство во 1902 година, го анализира архетипот на Евреинот како женствен и со тоа длабоко нерелигиозен, без вистински индивидуализам, односно душа и без чувство за добро и лошо. Христијанството го опишува како „највисоката експресија на највисоката вера“, додека јудаизмот го нарекува “екстремно кукавиштво“. Вајнингер го оплакува пропаѓањето на модерното време и големи заслуги за тоа му припишува на женското (или „еврејското“) влијание. Според заклучоците на Вајнингер, ''сите'' покажуваат одредена женственост или ''еврејство''.
Самоубиството на Вајнигер во куќата во Виена во којашто умрел Лудвиг ван Бетовен, човекот што тој го сметал за еден од најголемите гении, го направило славен, инспрација за неколку имитативни самоубиства и го зголемило интересот за неговата книга.
Успорник

Успорник (разговорно лежечки полицаец) — препрека што се поставува на улиците за да се намали брзината на возилата на тоа место. Доколку не се намали брзината, возилото отскокнува, а може да дојде и до негово оштетување.
Успорникот обично се поставува во близина на училишта, градинки или други објекти каде што треба да се заштитат другите учесници во сообраќајот, особено пешаците.
1 Состав
Овие препреки се изработуваат од разни материјали, вклучувајќи асфалт, бетон, пластика, метал или вулканизирана гума. Повеќе компромиси мора да се направат при изборот на материјал за изработка. Традиционално повеќето успорници биле изработувани од асфалт или бетон. Кај овие градби не може да се постигне добра прецизност, но се попостојани и имаат поголем ефект на успорување на сообраќајот заради тврдоста и истрајноста на материјалот.
2 Историја
Прв успорник е забележан во Чатам (САД) во 1906 година.
Во Европа се смета дека првите успорници се имплементирани во 1970 година во Делфт во Холандија.
3 Недостатоци
Забележани се повеќе недостатоци:
* Зголемено загадување заради поголемата потрошувачка
* Зголемена бука од самите успорници, но и од возењето под повисок број на вртежи
* Намалена интервентноста на возилата за итни интервенции
* Предизвикување на здравствени проблеми на ’рбетот.
Утерзум

Утерзум (|Utersum; фериншки: ''Ödersem''; |Yttersum) — општина на островот Фер, во округот Северна Фризија, во Шлезвиг-Холштајн, Германија. Во рамките на општината влегува и селото Хедехузум.
1 Географија
Селото се наоѓа помеѓу борова шума на крајниот југозапад на Фер, со поглед на соседните острови Амрум и Зилт. Тоа е најмалото приморско одморалиште на Фер. Во Утерзум постои санаториум, кој е специјализиран во болестите на белите дробови и во онкологијата и гинекологијата.
Морските птици како сабјарките најчесто ловат долж низините на потокот Годел.
Автобуска линија го поврзува местото со другите села на Фер и со градот Вик.
2 Историја
Три зачувани долмени сведочат за населбите од бронзеното доба.
Во и век, китоловството било важна дејност на Фер. Пописот во 1787 година покажал дека Утерзум и Хедехузум заедно имале 294 жители, 62 од нив биле поморци. Како дел од Вестерланд Фер, Утерзум припаѓал на кралската данска енклава и бил директно дел од данската круна, додека Остерланд Фер и Вик припаѓале на Војводството Шлезвиг. Данска го изгубила Шлезвиг од Прусија по Втората шлезвишка војна во 1864 година и Утерзум станал дел од Шлезвиг-Холштајн.
Утерзум, Хедехузум и блиската општина Витзум биле единствените од втората зона на Шлезвишкиот референдум кои гласале за Данска; но бидејќи не се наоѓале на самата граница, останале во Германија.
Музика и стихови

Музика и стихови (англиски: ''Music and Lyrics'') е американски филм од 2007 година, во режија на Марк Лоренс, кој е автор и на сценариото. Главните улоги ги толкуваат: Хју Грант, Хејли Бенет и Дру Баримор.
1 Содржина
Поп ѕвездата од 1980-тите, Алекс Флечер (го игра Грант), живее удобен живот на Менхетен. Тој е на залезот од кариерата и настапува само на локалните сами и во забавните паркови. Сепак, талентираниот Алекс добива можност да се врати на сцената кога популарната млада поп пејачка Кора Корман (ја игра Бенет) го поканува да напише и да сними дует со неа. Меѓутоа, се појавува еден проблем: тој е добар во компинирање мелодии, но не може да напише текст, а има само една недела да го направи тоа. Тука се појавува Софи Фишер (ја игра Баримор)...
Олдзум

Олдзум (|Oldsum; фериншки: ''Olersem'') — општина на островот Фер, во округот Северна Фризија, во Шлезвиг-Холштајн, Германија.
1 Географија
Општината Олдзум се состои од три села: Олдзум, Клинтум (фериншки: ''Klantem'') и Тофтум (фериншки: ''Taftem'') кои се наоѓаат долж главниот пат на далечина од 2 километри. Бројот на население се движи околу 600. Знаменитост на општината се добро зачуваните сламени куќи, како и старата сламена ветерница, чиј претходник веројатно потекнува од 1700 година. Иако подоцна била запалена, била повторно изградена 200 години подоцна и ставена во употреба во 1954 година. Од 1972 година, ветерницата се користи како место за живеење. Олдзум се наоѓа два километри од западниот брег на островот. Олдзум се граничи со Зидеренде на југ, Дунзум на југозапад и Алкерзум и Мидлум на исток.
2 Историја
Олдзум бил првпат споменат во 1462 година као Улирзум (''Uluersum''). Во текот на и век, Олдзум, Клинтум и Тофтум биле важни села за китоловството. Пописот во 1787 година покажал дека трите места имале 961 жител, 211 од нив биле поморци. Еден од најуспешните китоловци, Матијас Петерсен (1632–1706) живеел во Олдзум.
Како дел од Вестерланд Фер, Олдзум припаѓал на кралската енклава на Данска и со тоа директен дел од данската круна, додека Остерланд Фер припаѓал на Војводството Шлезвиг. Кога Данска го загубила Шлезвиг од Прусија во Втората шлезвишка војна, Олдзум станал дел од Шлезвиг-Холштајн.
3 Економија
Со подемот на туризмот, земјоделството започнало да ја губи својата важност. Денес, постојат само неколку фармери. Некои фарми биле преместени од селото во 1950-тите и 1960-тите години денес се сместени надвор од него, но сè уште во рамките на општината. Олдзум доживеал трансформација од фармерско во уметничко село, бројни ателјеа и галерии се отвориле во селото.
4 Познати луѓе
* Матијас Петерзен — китоловец
* Хинрих Брарен — поморски истражувач
* Олуф Брарен — сликар
Зидеренде

Зидеренде (|Süderende; фериншки: ''Söleraanj''; |Syderende) — општина на островот Фер во округот Северна Фризија, во Шлезвиг-Холштајн, Германија.
1 Историја
Местото припаѓало на општината Олдзум. Откако Данска го загубила Шлезвиг од Прусија во 1864 година и подоцнежните општински реформи, Зидеренде станала самостојна општина.
Во век било основано приватно поморско училиште во Зидеренде од свештеникот Рихардус Петри, кое било прв од ваков вид на островот. Значително ја подобрила состојбата на поморското население и наскоро и другите поморци отвориле свои училишта низ Фер. Иако Петри успешно го предводел училиштето во Зидеренде, тој никогаш не пловел. Пописот во 1787 година покажал дека Зидеренде имал 122 жители, 27 од нив поморци.
2 Јазик
Главно застапен јазик помеѓу месното население е фериншкиот дијалект на севернофризискиот јазик. Јазикот се одржува така што се пренесува од поколение на поколение.
3 Образование
Зидеренде поседува основно училиште, кое е наменето за целиот западен дел на островот, како и една градинка.
4 Знаменитости
На јужниот дел на селото се наоѓа селската црква Св. Лаврентиј, првично изградена во романескнен стил во век, главно од камења, а подоцна проширена со тули. Овие тули денес преовладуваат во денешниот изглед на црквата. Во 1990-тите години биле откриени ренесансни слики во црквата. Во гробиштата покрај црквата можат да се најдат гробовите на Матијас Петерзен и Олуф Брарен.
Арбрија

Арбрија (албански: ''Arbëria'', српски: ''Драгодан'') е населба во главниот град на Република Косово, Приштина. Се наоѓа во северозападниот дел на излезот кон Косовска Митровица. Оваа населба е позната по тоа што тука се наоѓаат амбасадите на Соединетите Американски Држави, Велика Британија, Унгарија, Турција и Чешка, потоа базата на КФОР, железничката станица и општината на градот. Улици во оваа населба се:
*Ахмет Красниќи
*Назим Хикмет
*Ѓерѓ Балша
*Халим Спахиа
*Африм Гаши
*Фадил Бала
*Исмет Бицај
*Наил Хисени
*Ферид Цури
*Екрем Реџа
*Јохан Гете
*Беким Бериша
*Метуш Красниќи
*Селим Бериша
*Едуард Лир
*Бајрам Цури
*Селман Лајчи
*Тони Блер
*Исмаил Ќемали
*24 мај
*Митхат Фрашери
*Азем Јашаница
*Станболи
*Влезрит Рама
Списочник

Списочник — графички контролен елемент кој овозможува корисникот да избере една или повеќе ставки од списокот содржан во статичкиот текст. За да избере ставка од списочникот корисникот ја кликнува истата, понекогаш во комбинација со „Shift“ или „Ctrl“ за повеќекратен избор. Со притискање на копчето „Ctrl“ и кликнување на веќе избрана ставка, изборот се поништува, односно ставката веќе не е избрана.
1 Поврзано
*Паѓачки списочник - како списочник, но не е постојано отворен за да се гледаат елементите во списокот.
*Комбо списочник - како паѓачки списочник, но корисниците можат да додаваат ставки.
*Лизгач (информатика)
ЗВИ

ЗВИ е скратеница за „за ваша информација“. Превод е на англиската скратеница FYI (For Your Information).
ЗВИ вообичаено се користи во преписка преку електронска пошта и размена на мигновени пораки за да се означи пораката дека е од информативен карактер, односно да му се испрати на примачот кој би можел да биде заинтересиран, но не се бара никаква негова акција.
Употребата на англиската скратеница ''FYI'' е забележана во 1959 година, во втората епизода од првата сезона на „Зона на самракот“
Мице Пашоевски

Мице Пашоевски (, - , ) — македонски писател за деца и возрасни, кој целиот свој работен век го минал како новинар и културен активист.
1 Животопис
Пашоевски е роден во 1943 година во Егејска Македонија. Уште од мал соработувал со многу списанија а првата книга проза со наслов „Искушение” ја објавил во 1980 година. Оттогаш па наваму ги објавил книгите „Писмо”, „Препознавање”, „Враќање”, „Стапица”, „Снегулка”, „Вжарени искри”, „Приказни од животот”, „Анализа”, „Видовитата девојка”, „Не можам да ти простам двапати” и романот објавен во повеќе продолженија во весникот Нова Македонија, „Вториот живот на Ѓорѓи”. За печат ги имал подготвено и книгата со детски песни „Кажи златно сонце” и драматизираната детска сказна „Дедо Мраз со внуците кај нас”. За потребите на аматерските театри во земјава ги има драматизирано романите „Ајдучка чешма” од Видое Подгорец, „Калеш Анѓа” од Стале Попов и детските сказни „Аловото цвеќенце”, „Снежана и седумте џуџиња” и „Свињарот”.
Пашоевски работел како дописник од Неготино и Демир Капија за „''Нова Македонија''” и „''Вечер''”, бил соработник на македонското радио, Радио Скопје, а пишувал и за многу други весници.
Од 1963 година се ангажирал за развојот и збогатувањето на културно забавниот живот во Демир Капија и во населените места на општина Неготино. Тој бил еден од двајцата иницијатори за формирање на драмска секција во Демир Капија која подоцна прераснала во аматерски театар, носејќи го името на хероината Мирка Гинова. Со уште неколкумина други покренал иницијатива за формирање на дом на култура во Демир Капија со истоименото име, во кој функционираат театарот и културното уметничко друштво. Таму и самиот работел неколку години, а домот е еден од најактивните во државата.
Пашоевски и по пензионирањето дал придонес во културното живеење на Демир Капија. Бил драмски глумец,но и режисер. За своите активности ги има добиено и највисоките општински награди во Неготино и Демир Капија.
Починал во Демир Капија на 18 февруари 2015 година.
Кристијан Доплер

Кристијан Андреас Доплер (|Christian Andreas Doppler; &ndash; ) — австриски математичар и физичар. Тој се прославил со неговиот принцип — кој е познат како Доплеров ефект — кој пак гласи дека набљудуваната честота на бранот зависи од релативната брзина на изворот и набљудувачот. Тој го искористил овој концепт за да ја објасни бојата на двојните ѕвезди.
1 Животопис
Доплер израснал во Салцбург, Австрија, како син на каменорезец. Тој не можел да работи во татковиот бизнис поради неговата слаба физичка кондиција. По заврушувањето на средно училиште, Доплер студирал филозофија во Салцбург и математика и физика на ''Политехничкиот универзитет'' (денес Виенски технички универзитет) каде што тој почнал да работи како асистент во 1829 година. Во 1835 тој почнал да работи во ''Прашката политехничка школа'' (денес Чешки технички универзитет), каде што и добил звање во 1841 година.
Една година подоцна, на 38 години, Доплер одржал предавање на Кралското бохемиско друштво за науките и подоцна ја издал неговата најзначајна работа „За обоената светлина на двојните ѕвезди и други ѕвезди на небесниот свод“ ''(Über das farbige Licht der Doppelsterne und einiger anderer Gestirne des Himmels)''. Постои и факсимилно издание со англиски превод од Алек Еден. Во неговата работа, Доплер го објаснува неговиот принцип (подоцна наречен Доплеров ефект) така што набљудуваната честота на бранот зависи од релативната брзина на изворот и набљудувачот, и тој пробал да го употреби овој концепт за да ја објасни бојата на двојните ѕвезди. Во тој период во Прага како професор тој публикувал повеќе од 50 статии од областа на математиката, физиката и астрономијата. Во 1847 година тој ја напуштил Прага за да работи како професор по математика, физика и механика на Академијата за рударство и шумарство (денес Мишколцки универзитет) во Банска Штјавница (тогашно Унгарско кралство, денес, Словачка), и во 1849 година се преселил во Виена.
Доплеровото истражување во Прага било прекинато поради револуционерните инциденти во март 1848 година, кога тој избегал во Виена. Таму тој бил назначен за директор на Институтот за експериментална физика на виенскиот универзитет во 1850 година. За време на неговиот престој, Доплер заедно со Франц Унгер, одиграле важна улога за развивањето на младиот Грегор Мендел, познат како таткото на генетиката, кој бил студент во Виенскиот универзитет од 1851 до 1853 година.
Доплер починал на 17 март 1853 на 49 години од белодробно заболување во Венеција (во тој период дел од Австриската империја).Неговиот гроб, пронајден од д-р Питер М.Шустер е на влезот на венецијанските островски гробишта од Сан Микеле.
2 Целосно име
Постои големо недоразбирање околу целосното име на Доплер. Доплер себеси се нарекувал Кристијан Доплер. Евиденцијата на неговото раѓање и крштевање
се водат под името Кристијан ''Андреас'' Доплер. Четириесет години по смртта на Доплер, започанала погрешна употреба на ''Јохан'' Кристијан Доплер од страна на астрономот Јулиј Шајнер.Од тогаш грешката на Шајнер била распостранета низ научните кругови.
3 Поврзано
*Список на австриски научници
*Список на австријци
*Список на астероиди именувани по личности